· Jõulujook olgu vürtsidest pungil nagu toidudki. Mugavaim lahendus on võtta pakike hõõgveinisegu ja sellega kõiki kuumi jooke vürtsitada. Näiteks pane pakitäis  maitsesegu eraldi hoidjaga musta või punase tee sisse. Liiga kaua seda seal hoida ei tasu, tee võib mõrkjaks muutuda.  · Vürtsidest saab mõnusa jõulujoogi ka õunamahla abil. Poeõunamahlale piisabki kaneeli ja nelgi lisamisest, kodune mahl tahaks natuke ka suhkrut (näiteks pruuni) juurde saada. Kui sinna veel pitsike kalvadost lisada, maitseb jook eriti hea!  · Jõuluaegne klassika on ka porter, mida saab samuti oma maitse järgi magusamaks ja vürtsikamaks timmida.  · Ära unusta ingverit - see sobib  nii tee kui ka mahla sisse. Jahvatatud kujul katseta ka kohvi ja kakao sees.